ПОКАНА ЗА ИЗРАЗЯВАНЕ НА ИНТЕРЕС

Община Пловдив кани потенциални кандидати за позиция „Медицинска сестра – Специализирана резидентна грижа“ по Проект „Изграждане на Комплекс за социално-здравни услуги за деца от 0 до 3 години и техните семейства в община Пловдив“.

Проектът ще се реализира съвместно с Фондация "За Нашите Деца" по приоритетна ос 5: „Социално включване и насърчаване на социалната икономика", област на интервенция 5.2. „Социални услуги за превенция на социалното изключване и преодоляване на неговите последици", Оперативна програма „Развитие на човешките ресурси".

***Обща цел на проекта:*** Деинституционализация на децата от 0 до 3 години в България чрез предоставяне на адекватна и навременна подкрепа на семействата.

***Цели на проекта:***

1. Изграждане и функциониране на Комплекс за социално-здравни услуги за деца от 0 до 3 години и техните семейства в Община Пловдив;

2. Да се повиши обществената чувствителност и ангажираност към проблемите на рисковите групи деца и семейства;

3. Въвеждане на иновативни подходи и услуги за деинституционализация на децата и развитие на екипа за тяхното прилагане.

Позиция „Медицинска сестра“ e в структурата на „Специализирана резидентна грижа за малки деца с тежки увреждания“ в Комплекс за социално-здравни услуги за деца и семейства

**1. Кандидатите следва да отговарят на следните изисквания:**

**1.1. Основни изисквания**

* да са физически лица;
* да имат висше образование – завършена образователна степен професионален бакалавър или средно специално медицинско образование – медицинска сестра;
* да имат професионален опит не по-малък от 1 година в областта на здравните дейности;
* да познават нормативната уредба в областта на здравната грижа за деца;
* да притежават компютърна грамотност;
* да не са осъждани за умишлено престъпление от общ характер;

**1.2. Специфични изисквания**

***Ще се счита за предимство:***

* да имат практически опит в работа с уязвими деца и семейства;
* да имат практически опит в грижата за деца с увреждания;

**2. Отговорности:**

* Осигурява семеен тип грижа за настанените деца, която гарантира уют, внимание, осигуряване на емоционална връзка с детето, посрещане на базовите нужди, насърчаване на физическото и познавателно развитие на децата;
* Подкрепя и насърчава контактите на децата със семействата – биологични, приемни и осиновители;
* Обучава семействата за полагане на грижи за детето, включително извършване на специфични манипулации в извънболнични условия;
* Провежда предписано лечение в извънболнични условия;
* Извършва предписани манипулации и здравни манипулации в домашна среда;
* Осъществява координация със здравните специалисти и лечебни заведения, които са свързани с лечението и наблюдението на децата;
* Поддържа постоянен контакт с личите лекари на децата;
* Гарантира осъществяване на необходимото наблюдение и здравна помощ към детето съобразно предписанията;
* Менторства работата на детегледачите;
* Организира лично досие за настанените деца.

**3.** **Условия на поканата**

Заинтересованите кандидати следва да представят: заявление (по образец) професионална биография, с подробно описание на изискуемите в т. 1 квалификация и опит (копие от документи за завършено образование, квалификация, сертификати; копие от документи удостоверяващи трудовия стаж), не по-късно от **16:00 ч. на 28.07.2015г.** *(Предвиждат се най-малко 5 календарни дни от датата на публикуване на поканата)***.**

Кандидатите ще бъдат оценявани за опит и квалификация съгласно утвърдена Процедурата за подбор на кандидати.

Заинтересуваните кандидати могат да получат допълнителна информация на: официален сайт на община Пловдив, както и на телефон 0888 699 482 всеки работен ден (понеделник – петък) от 9.00 до 17.00 часа.

Документите следва да се подават в деловодството на община Пловдив на адрес: пл. „Стефан Стамболов“ № 1 в рамките на срока, определен по обявлението. Кандидати, подали документи след изтичане на срока, посочен в обявлението няма да бъдат допуснати до участие.